Concordia (asema)
Concordia on vuonna 2005 avattu ympärivuotinen tutkimusasema Etelämantereella. Asema sijaitsee 3 233 metriä merenpinnan yläpuolella ja 560 kilometrin päässä Vostok-tutkimusasemalta. Etelänavalle on matkaa 1 670 kilometriä. Asema sijaitsee Australian itselleen vaatimalla Antarktiksen alueella.
Narvusi
Narvusi () on kyläryhmä ja maalaiskunta Leningradin alueen Jaaman piirissä Venäjällä. Kunnan hallinnollinen keskus on Suuren-Narvusin (ven. "Bolšoje Kuzjomkino") kylä. Se sijaitsee Laukaanjoen alajuoksulla 45 kilometriä Jaamasta luoteeseen. Kylässä on vajaat tuhat ja kunnassa 1 300 asukasta (vuonna 2012).